नई दिल्ली। दिल्ली सरकार की महत्वाकांक्षी योजना ऑड-इवन को सफल बनाने के लिए वालंटियर्स को सड़क पर उतारने की कोशिश अब आम आदमी पार्टी और दिल्ली पुलिस के बीच विवाद का नया मुद्दा बनने जा रहा है।
दिल्ली पुलिस आयुक्त भीम सेन बस्सी ने ऑड-इवन स्कीम में आप वालंटियर्स की मदद का एक तरफ स्वागत किया है, वहीं दूसरी तरफ उन्हें चेतावनी भी दी है कि सड़क पर जबरन कारों को रोकने वाले वालंटियर्स के ऊपर इंडियन पैनल कोड के प्रावधानों के तहत कार्रवाई भी की जा सकती है।
ऑड इवन योजना में आप वालंटियर्स की भूमिका को लेकर शुरू हुई बहस के बाद कई लोगों ने दिल्ली पुलिस आयुक्त से ट्विटर के जरिए सवाल पूछा था कि क्या 30 और 31 दिसंबर को दिल्ली पुलिस सरकार के साथ मिलकर ऑड-इवन स्कीम का रिहर्सल करने जा रही है। इन सवालों का जवाब पुलिस आयुक्त ने ट्विटर के जरिए देते हुए बताया है कि अभी ऑड-इवन योजना की रिहर्सल को लेकर अभी तक उन्हें कोई जानकारी नहीं दी गई है।
नोटिफिकेशन के प्रावधानों के आधार पर तय होगी वालंटियर्स की भूमिका
पुलिस आयुक्त के अनुसार उन्हें सरकार के नोटिफिकेशन का इंतजार है। नोटिफिकेशन के अध्ययन के बाद निर्णय लिया जाएगा कि मुहिम में वालंटियर्स की भूमिका क्या होगी। उन्होंने कहा कि जो भी किया जाएगा, कानून के दायरे में रहते हुए किया जाएगा। अगर सरकार नोटिफिकेशन में कुछ संस्थाओं का नाम या फिर वालंटियर्स के नाम लिखती है तो निर्णय के बाद उन्हें ट्रेनिंग दी जाएगी। उसके बाद ही उन्हें इस मुहिम से जोड़ा जाएगा। इसके बाद वालंटियर्स
ट्रैफिक नियम तोड़ने वाले वाहन चालकों के बारे में पुलिस को जानकारी देंगे और पुलिस कार्रवाई करेगी।
hin_Deva hin_Deva hin_Deva hin_Deva hin_Deva hin_Deva